ตั้งแต่มามาเรียนหนังสือที่รามคำแหง และพักในซอยนี้ ก็จำได้ว่ากินร้านนี้มาตลอด ด้วยราคาถูกและมีให้เลือกหลากหลาย ทั้งต้มเลือดหมู ข้าวขาหมู ก๋วยเตี๋ยวต้มยำ ช่วงเทศกาลกินเจ ก็ขายอาหารเจ แต่เมนูที่กินประจำในเช้าวันเสาร์อาทิตย์คือ ต้มเลือดหมู  ใส่เครื่องหลายอย่าง แต่ต้องระวังเครื่องปรุง เพราะพริกเผ็ดมาก แต่ใครชอบรสชาติเดิม ๆ แบบไม่ต้องปรุง ก็สามารถทานได้เลย น้ำซุปร้านนี้กลมกล่อมสำหรับคนไม่ชอบรสจัดอยู่แล้ว 